
Haki zote zimehifadhiwa na sheria ya kimataifa ya hakinakili. Idhini ya maandishi lazima itolewe na mchapaji ili kutumia au kuzalisha sehemu yoyote ya kitabu hiki.



Sura ya 1




Kukariri Bibilia ni Nini?



Kukariri Bibilia ni msingi mkuu wa huduma kubwa. Leo, watu wengi hawasimamii msingi imara na hivyo basi hawawezi kuzalisha kazi kubwa kwa Mungu hapa duniani.

Kwa kazi ngumu na mtazamo wenye bidii na tabia ya kiunyenyekevu, utaijenga tabia muhimu inayoweza kubeba karama kuu za Mungu. Kupitia kukariri Biblia huduma yako itaenda kwa viwango vya juu viwezekanavyo.

Kukariri Bibilia ni kuikita akilini mistari ya msingi ili uweze kuinukuu pale inapohitajika.

Kuwa Mfuasi wa Kristo

Akawaambia, Nifuateni, nami nitawafanya kuwa wavuvi wa watu.

Mathayo 4:19

Lazima uelewe kwamba lengo ni kukufanya kuwa mfuasi wa kweli wa Yesu kristo aliyekariri maandiko.

Kila siku maishani ni siku ya kukariri andiko kwenye Biblia.

Kila siku maishani ni fursa kubwa ya kujenga tabia nzuri na iliyoboreshwa.

Kila mazungumzo na mtu mwingine ni fursa ya kukariri andiko.

Kila mazugumzo na mwamini mwenzako ni fursa ya kujaribiwa kwenye ujuzi wako wa kukariri.

Katika kurasa zifuatazo, utapata fungu la maandiko ambalo kila Mkristo anategemewa kukariri. Mimi binafsi nimechagua kila mojawapo ya maandiko haya. Maandiko hayajadhamiriwa kwako kwa kurejea tu. Ni kwa ajili ya kukariri! Kuna maandiko mengi utayajua lakini kuna baadhi ya maandiko ambayo unapaswa kuwa tayari kunukuu!

Beba kitabu hiki wakati wote. Uwe tayari kunukuu andiko lolote wakati wowote ule unapoulizwa. Unapokuwa Mkristo kwa miezi kadhaa, lazima uwe tayari kunukuu mojawapo ya maandiko haya. Hakika lazima uwe mtu wa Mungu wa kunukuu Biblia.

Nakutangazia kuwa mfuasi wa Yesu Kristo na mfano mzuri wa huduma kupitia kitabu hiki cha kipekee cha kukariri Biblia!



Sura 2




Umuhimu wa Kukariri Biblia



Mtumishi lazima awe mbeba Neno la Mungu. Lazima awe mtu aliyevikwa kabisa kwa neno la Mungu na utukufu wake. Ndio maana kukariri Biblia ni muhimu kwa kuendeleza huduma.

Hapo mwanzo kulikuwa na Neno. Hii ina maana kwamba neno la Mungu daima litakuwa kwenye msingi wa kila kitu anachokifanya Mungu.

Leo, kuweka akilini maandiko kunapata umuhimu tena kwa sababu Mungu anajenga kanisa lenye utukufu zaidi. Utukufu wa kanisa hili la mwisho litakuwa bora zaidi kuliko utukufu wa kanisa lilioanza kutangaza habari njema za Yesu Kristo. Hii pia inamaanisha kwamba watumishi watakaoinuka, katika siku za mwisho watakuwa wamepakwa mafuta zaidi na wenye utukufu kuliko kabla. Watalijua Neno la Mungu na kulinukuu kwa wepesi!

Je huduma hizi zenye utukufu na makanisa haya yenye utukufu yatazaliwaje na kuumbwa? Biblia iko wazi kwenye hilo. Kupitia Neno la Mungu mtumishi hujengwa na kutayarishwa kwa ajili ya kazi kubwa katika huduma ya Yesu. Yote haya yanahusu maarifa yetu ya maandiko!

Katika 2 Timoteo 3:16-17, tunaona maono yenye nguvu na muhimu ya jinsi ya kuwa mtumishi bora aliyetayari kwa kazi zote nzuri: andiko!

“Kila andiko, lenye pumzi ya Mungu, lafaa kwa mafundisho, na kwa kuwaonya watu makosa yao, na kwa kuwaongoza, na kwa kuwaadibisha katika haki; ili mtu wa Mungu awe kamili, amekamilishwa apate kutenda kila tendo jema.”

Kitabu hiki cha Kukariri kinakupa baadi ya maandiko muhimu ambayo unapaswa kuyajua. Ni mkusanyiko wa thamani wa maandiko yote unayopaswa kuyajua. Chukua maandiko yaliyopo kwenye kitabu hiki moyoni mwako kupitia stadi ya kukariri. Kadiri unavyokariri utakuwa umejipa mwenyewe msingi imara kwa ajili ya huduma.

Kuwa kama Yesu Mkombozi wetu! Yesu Kristo alijawa maandiko aliyokariri. Jifunze kutamka maandiko uliyokariri kwa jirani yako. Kwa maisha yako yote, utaongozwa na maandiko uliyokariri. Yesu kristo alinukuu maandiko kwa Shetani jangwani na hiyo ndio ilikuwa silaha yake kuu dhidi ya kuanguka majaribuni.

Leo, madhehebu makuu ya duniani yanasisitiza kukariri vitabu vyao vitakatifu. Vijana wao wanaokuwapo katika madhehebu haya hukaa chini kwa masaa wakiweka akilini maandiko yote ya vitabu vyao vitakatifu. Kujitoa huku kwa kukariri kumepeleka katika imani kali ambayo watu wako tayari kuifia.

Lazima tukariri kitabu chetu kitakatifu na kuwa wakali kwa ajili ya Kristo! Hiyo ndio njia pekee ya kwenda- watumishi wakali wanaolijua neno la Mungu na wanaweza kunukuu kwa wepesi!

Ushuhuda wangu binafsi ni kwamba maandiko yote niliyojifunza katika shule ya sekondari yalikuwa msingi wa kweli kwa maisha yangu ya Ukristo na huduma yangu. Baada ya shule, nimeendelea kukariri andiko baada ya andiko. Hiki, utagundua, ni msingi wa mafundisho yote muhimu utakaoweza kupata.

Ombi langu kwako ni kwamba zoezi la kukariri Biblia litaunda mustakabali wako kwa namna ya kudumu. Uandaliwe kikamilifu kwa ajili ya kazi zote nzuri maishani mwako! Uweze kunukuu maandiko kwa urahisi! Wanaokusikilza wapendezwe na mamlaka yako juu ya Maandiko Matakatifu! Amina!



Mwanza



1.	Mwanza 8:22

	Muda nchi idumupo, majira ya kupanda, na mavuno, wakati wa baridi na wakati wa hari, wakati wa kaskazi na wakati wa kusi, mchana na usiku, havitakoma.

2.	Mwanza 28:16-17

	Yakobo akaamka katika usingizi wake, akasema, Kweli BWANA yupo mahali hapa, wala mimi sikujua. Naye akaogopa akasema, Mahali hapa panatisha kama nini! Bila shaka, hapa ni nyumba ya Mungu, napo ndipo lango la mbinguni.

3.	Mwanza 32:28

	Akamwambia, Jina lako hutaitwa tena Yakobo, ila Israeli, maana umeshindana na Mungu, na watu, nawe umeshinda.

4.	Mwanza 45:7-8

	Mungu alinipeleka mbele yenu kuwahifadhia masazo katika nchi, na kuwaokoa ninyi kwa wokovu mkuu. Basi si ninyi mlionipeleka huku, ila Mungu; naye ameniweka kama baba kwa Farao, na bwana katika nyumba yake yote, na mtawala katika nchi yote ya Misri.

5.	Mwanza 49:25

	Naam, kwa Mungu wa baba yako atakaye kusaidia; Kwa mibaraka ya mbinguni juu. Mibaraka ya vilindi vilivyo chini, Mibaraka ya maziwa, na ya mimba.



Kutoka



1.	Kutoka 7:1

	BWANA akamwambia Musa, Angalia, nimekufanya wewe kuwa kama Mungu kwa Farao; na huyo ndugu yako Haruni atakuwa nabii wako.


2.	Kutoka 12:13

	Na ile damu itakuwa ishara kwenu katika zile nyumba mtakazokuwamo; nami nitakapoiona ile damu, nitapita juu yenu, lisiwapate pigo lo lote likawaharibu, nitakapoipiga nchi ya Misri.

3.	Kutoka 15:26

	Akawaambia, Kwamba utaisikiza kwa bidii sauti ya BWANA, Mungu wako, na kuyafanya yaliyoelekea mbele zake, na kutega masikio usikie maagizo yake, na kuzishika amri zake, mimi sitatia juu yako maradhi yo yote niliyowatia Wamisri; kwa kuwa Mimi ndimi BWANA nikuponyaye.

4.	Kutoka 23:25-26

	Nanyi mtamtumikia BWANA, Mungu wenu, naye atakibarikia chakula chako, na maji yako; nami nitakuondolea ugonjwa kati yako. Hapatakuwa na mwenye kuharibu mimba, wala aliye tasa, katika nchi yako; na hesabu ya siku zako nitaitimiza.

5.	Kutoka 33:14-15

	Akasema, Uso wangu utakwenda pamoja nawe, nami nitakupa raha. Naye akamwambia, Uso wako usipokwenda pamoja nami, usituchukue kutoka hapa.



Mambo ya Walawi



1.	Mambo ya Walawi 19:32

	Mwondokeeni mtu mwenye mvi; heshimuni uso wa mtu mzee; nawe mche Mungu wako, Mimi ndimi BWANA.



Hesabu



1.	Hesabu 8:24

	Mambo yawapasayo hao Walawi ni haya; tangu waliopata umri wa miaka ishirini na mitano na zaidi wataingia ndani ili watumike utumishi katika kazi ya hema ya kukutania;


2.	Hesabu 11:17

	Nami nitashuka niseme nawe huko, nami nitatwaa sehemu ya roho iliyo juu yako na kuiweka juu yao; nao watachukua mzigo wa watu hawa pamoja nawe, ili usiuchukue wewe peke yako.

3.	Hesabu 14:24

	Lakini mtumishi wangu Kalebu, kwa kuwa alikuwa na roho nyingine ndani yake, naye ameniandama kwa moyo wote, nitamleta yeye mpaka nchi hiyo aliyoingia; na uzao wake wataimiliki.

4.	Hesabu 23:19

	Mungu si mtu, aseme uongo; Wala si mwanadamu, ajute; Iwapo amesema, hatalitenda? Iwapo amenena, hatalifikiliza?

5.	Hesabu 23:23

	Mungu si mtu, aseme uongo; Wala si mwanadamu, ajute; Iwapo amesema, hatalitenda? Iwapo amenena, hatalifikiliza?    Hakika hapana uchawi juu ya Yakobo, Wala hapana uganga juu ya Israeli. Sasa habari za Yakobo na Israeli zitasemwa, Ni mambo gani aliyoyatenda Mungu!

